Forseti framkvæmdarstjórnar ESB , Jose Manuel Barroso . Reuters Framkvæmdastjórn Evrópusambandsins íhugar að banna lánshæfismatsfyrirtækjunum að birta mat sitt á skuldsettum ríkjum Evrópusambandsins , að því er fram kemur í frétt Financial Times Deutschland í dag . Michel Barnier , sem fer með málefni innri markaðar í framkvæmdastjórn ESB , hefur unnið drög að samkomulagi um að fela nýjum eftirlitsaðila , European Securities and Markets Authorit , að leggja tímabundið bann á slíkum greiningum á greiðsluþoli ríkja , samkvæmt frétt FT en blaðið segist hafa undir höndum afrit af drögunum . Forseti framkvæmdastjórnar ESB , Jose Manuel Barroso , hvatti helstu leiðtoga Evrópu til að komast að samkomulagi um hvernig hægt verði að vinna bug á skuldakreppunni . Segir hann að ef allir vinni saman þá verði hægt að komast að jákvæðri niðurstöðu á fundi helgarinnar um skuldir evru-ríkjanna .